Protokoll sentralstyremøte 04/20

Norges Blindeforbunds Ungdom

Dato: 5. mai 2020.

**Tidspunkt: 18.30-22.15**

Møtet ble avholdt på zoom

Til stede: Lena Gimse (leder), Frida Maria Natland (nestleder), Helene Romset, Henning Knudsen og Viktoria Røksland. Daglig leder Irene Elise Hamborg deltok fra administrasjonen.

**Innhold**

**S**[**SAK 043/20 Godkjenning av innkalling og saksliste** 3](#_Toc38449160)

[**SAK 044/20 Orienteringer og invitasjoner** 3](#_Toc38449161)

[A) Landsmøte DBSU 3](#_Toc38449162)

[B) Barne- og ungdomstinget LNU 3](#_Toc38449163)

[C) Landsmøtet til Unga syndshemmade Sverige 3](#_Toc38449164)

[**SAK 045/20 Arbeidstid** 4](#_Toc38449165)

[**SAK 046/20 Hjemmesidene** 4](#_Toc38449166)

[**SAK 047/20 Oppdatering Covid-19 og hvordan dette påvirker NBfU sentralt og regionalt** 5](#_Toc38449167)

[**SAK 048/20 Landsmøtet 2020 (plan B)** 8](#_Toc38449168)

[**SAK 049/20 Status - Ringerunde** 9](#_Toc38449169)

[**SAK 050/20 Goalballsamarbeid med Hodr** 9](#_Toc38449170)

[**SAK 051/20 Digitale møtearenaer** 10](#_Toc38449171)

[**SAK 052/20 Eventuelt**](#_Toc38449172)

# **SAK 043/20 Godkjenning av innkalling og saksliste**

Vedtak: Innkalling og saksliste ble godkjent.

# **SAK 044/20 Orienteringer og invitasjoner**

## Landsmøte DBSU

Mariam Tartousi skulle representert NBfU på landsmøtet til Dansk Blindesamfunds Ungdom (DBSU) 1.-3. mai, med Hanne fra administrasjonen som ledsager. Landsmøtet er utsatt, og vil finne sted på zoom 16. mai på grunn av Covid-19. NBfU er invitert til å være til stede via zoom. Dersom Mariam ikke kan stille, ønsker sentralstyret å sende en hilsen til landsmøtet.

Vedtak: Saken ble tatt til orientering

## Barne- og ungdomstinget LNU

Irene Elise orienterte kort om dialogen med LNU og prosessen før møtet med tanke på tilrettelegging for digitale plattformer. Barne- og Ungdomstinget (BUT) ble gjennomført digitalt 23. april. NBfU hadde to representanter til stede.

Vedtak: Saken ble tatt til orientering

##  Landsmøtet til Unga med Synnedsättning (US)

Mariam Tartousi skulle representert NBfU på medlemsforum 2.-5. juli i Stockholm. Unga med synnedsätting ønsker å gjennomføre sitt medlemsmøte til oppsatt tid, men vil, som følge av Covid-19, ikke ta imot internasjonale gjester.

Sentralstyret ønsker å sende en hilsen til medlemsmøtet.

Vedtak: Saken ble tatt til orientering

# **SAK 045/20 Arbeidstid**

#

Lena Gimse orienterte. De to nyansettelsene i organisasjonen er ansatte med fleksibel arbeidstid. Utover plikten til å avtale arbeidstiden med nærmeste leder (her daglig leder) kan arbeidet utføres slik det passer dem best, innenfor rimelighetens grenser.

# Arbeidsutvalget la derfor frem forslag til praksis for avlønning av de ansatte på helligdager, jf. arbeidsmiljøloven § 10-10, når den ansatte har en fleksibel arbeidstid i deltidsstilling.

Forslaget var følgende:

”1) NBfU gir 100 % overtidstillegg for arbeid utført på helligdager. Dette må være arbeid som er avtalt med nærmeste leder, og ikke ordinært arbeid man selv velger å utføre på disse dagene. Tillegget kan utbetales utover ordinær lønn eller avspaseres. Eksempelvis vil 3 timer arbeid utgjøre 6 timer avspasering

1. Stillinger som har fleksibel arbeidstid og en stillingsprosent på til og med 50 % får ikke lønn for helligdager. Det forventes her at man utfører arbeidet på de resterende arbeidsdagene. Stillinger fra 51-100 % får lønn for helligdager. NBfU anser arbeidsdager som faste dager først når det er arbeidsgiver som har pålagt arbeid de dagene, ikke når arbeidstaker selv velger å arbeide noen timer på tirsdager og noen timer på fredager (eksempelvis)”

Vedtak: Det fremlagte forslaget ble vedtatt.

# **SAK 046/20 Hjemmesidene**

Irene Elise orienterte om arbeidet med hjemmesidene. NBfU samarbeider med studenter ved UiO om utarbeidelsen av nye hjemmesider. En del arbeid er gjort, og det vil avholdes et møte med studentene når deres mastergrad er innlevert.

Vedtak: Saken ble tatt til orientering.

# **SAK 047/20 Oppdatering Covid-19 og hvordan dette påvirker NBfU sentralt**

TVK.

Irene Elise orienterte. Tillitsvalgtskonferansen (TVK) skulle vært avholdt 17.-19. april, men ble utsatt. Arrangementet vil avholdes digitalt. Sentralstyret diskuterte gjennomføringen av TVK. Det var enighet om at konferansen blir avholdt i en helg, totalt åtte timer over tre dager, og basert på det opprinnelige programmet samt innspill fra de tillitsvalgte. Man har fått endret på hotellbestilling og annet og har ikke hatt noen økonomiske tap.

Vedtak: TVK avholdes 22.-24. mai. Arrangementskomiteen utarbeider program basert på det opprinnelige programmet for konferansen.

 - Idrettskurset 8.-10. mai.

Irene Elise orienterte. Kurset skulle vært avholdt 8.-10. mai, men er utsatt til 2021. Ny frist for rapportering til LNU er 01.07.2021. Hotellet er booket om til 23.-25. april, men om det vil være da kurset avholdes er uavklart. NBfU ikke hatt noen økonomiske tap.

Vedtak: Tatt til orientering.

* Prosjekt: filmer

Irene Elise orienterte. Interessepolitisk utvalg arbeider med et prosjekt i samarbeid med Avia, der det skal lages tre kortfilmer. Dette er inntil videre ikke påvirket av Covid-19.

Vedtak: Tatt til orientering.

* Prosjekt: bok

Irene Elise orienterte. Det har oppstått enkelte utfordringer som følge av Covid-19, men det er inntil videre ikke nødvendig å søke om utsettelse av rapportering.

Vedtak: Tatt til orientering.

* Nordisk leir

Irene Elise orienterte. Nordisk leir er planlagt i tidsrommet 22.-29. juli. Norges grenser er stengt frem til 15. august. Nordisk leir må derfor avlyses.

Det var enighet i sentralstyret om at NBfU foreslår for de andre nordiske landene at vi arrangerer nordisk leir i 2021.

Vedtak: Nordisk leir avlyses. NBfU ønsker å arrangere nordisk leir i 2021.

 - Sentralstyremøtet.

Lena orienterte, og la frem forslag, på vegne av arbeidsutvalget, til den praktiske gjennomføringen av sentralstyremøte 5/20 som er planlagt helgen 19.-21. juni.

Forslaget innebar at sentralstyremøtet avholdes som et fysisk møte, men at kun styremedlemmer med stemmerett møter. Dette antallet vil gjøre det mulig å ha et møte hvor det kan holdes god avstand under møtene, og at færrest mulig må reise.

Som følge av at sakene som må behandles i juni vil være særdeles vanskelige å gjennomføre digitalt, samt at det bør kunne la seg gjøre å gjennomføre møtet innenfor gjeldende smittevernlovgivning, velger sentralstyret å støtte det fremlagte forslaget.

Vedtak: Det avholdes forsøksvis et fysisk sentralstyremøte, der kun medlemmer med stemmerett deltar. Varamedlemmer kan delta på møtet digitalt, om dette er ønskelig.

# **SAK 048/20 Oppdatering Covid-19 og hvordan dette påvirker NBfUs regioner**

Irene Elise orienterte kort fra hver region, og deres planlagte arrangementer til og med utgangen av juli 2020

Region Øst avholdt sitt årsmøte før Norge ble stengt. Forøvrig ble årsmøtene avholdt digitalt.

Region Øst har utsatt ”flytte for seg selv”-kurset, som skulle avholdes 12.-14. juni, til 2021. Region Øst og Vest har avlyst sin Lisebergtur.

Region Østs friluftskurs avholdes ikke før i slutten av august, men det skal i utgangspunktet avholdes et forkurs 5.-7. juni. Dette skal som utgangspunkt fremdeles avholdes. Det samme gjelder region Nords sommertur, som skal avholdes 3.-6. august 2020.

# Vedtak: Saken ble tatt til orientering.

# **SAK 049/20 Landsmøtet 2020 (plan B)**

Lena orienterte. Landsmøtet er planlagt til 11.-13. september 2020, ved Park Inn Oslo Airport Hotel West rett ved Gardermoen. Da helsemyndighetene uttaler at de fortløpende må vurdere om forsamlinger mellom 30 og 100 mennesker ikke nødvendigvis kan tillates gjennomført ut året må vi ha en plan B for landsmøtet da det er åpnet opp for deltakelse fra alle medlemmer i år, og antallet påmeldte således ikke kan kontrolleres.

Sentralstyret ser med beklagelse, at grunnet den pågående pandemien, er det ikke forsvarlig å avholde et landsmøtet der alle medlemmene inviteres. Et arrangement hvor det åpnes for at alle medlemmer kan delta, og det ikke settes noen maksimal grense for antall deltakere, vil ikke være smittevernmessig forsvarlig.

Sentralstyret vil videre ta en vurdering av om landsmøtet kan gjennomføres fysisk på sitt møte i juni.

Vedtak: Landsmøtet vil gjennomføres ordinært, og ikke som et åpent medlemsmøte.

# **SAK 050/20 Ringerunde blant medlemmene.**

Lena orienterte. Det er ønskelig å avholde en ringerunde til samtlige medlemmer i organisasjonen. Sentralstyret diskuterte om denne skal gjennomføres av administrasjonen eller tillitsvalgte, og hvilke temaer som skal tas opp.

Det var enighet om at ringerunden skal gjennomføres, og at administrasjonen har ansvaret for dette sammen med de tillitsvalgte som ønsker å delta. Regionene forespørres om noen av deres tillitsvalgte vil bidra i ringerunden.

Vedtak: Det gjennomføres en ringerunde blant medlemmene. Denne vil gjennomføres i samarbeid mellom administrasjon og tillitsvalgte.

# **SAK 051/20 Goalballsamarbeid med Hodr**

Henning orienterte fra møtet med representanter fra idrettslaget Hodr, der også Helene og idrettskoordinator Carina Morken Rogers var til stede.

Møtet gjaldt spørsmålet om å legge NBfUs goalballsatsing inn under Hodr i Oslo, slik at satsingen underlegges idrettslaget. NBfU vil fortsatt ha ansvaret for å skaffe midler, trenere, og treningsfasciliteter, samt bidra i koordinering.

Vedtak: Sentralstyret støtter fremlagte forslag, og er enige i at goalballsatsingen i Oslo legges under Hodr, om idrettslagets styre støtter dette.

**SAK 052/20 Digitale møtearenaer**

Lena orienterte. NBfU har arrangert flere digitale møter, og har her benyttet plattformen zoom. Det er dessverre en del medlemmer som føler de ikke har den tekniske kompetansen som kreves til å benytte seg av dette. De som i utgangspunktet ikke mestrer dette blir enda mer isolerte i denne perioden.

Sentralstyret diskuterte hvordan flest mulig kan inkluderes.

Sentralstyret ønsker å utrede mulighetene for å igangsette arbeidet med en kurspakke, muligens som et webinar som senere kan lagres for distribuering. Dette kan også kombineres med en testplattform, på for eksempel zoom. Som første tiltak bør det lages en video om hvordan Zoom skal brukes. Om dette lar seg gjøre, bør det også kunne søkes midler til et større prosjekt, gjerne i samarbeid med blindeforbundet.

Sentralstyret ønsker også å se på muligheten for et tilbud med en enda lavere terskel, for eksempel en medlemsgruppe på Facebook.

Det var også enighet om at, om frivillige ressurser benyttes i utarbeidelsen av kurspakken, bør disse honoreres.

Vedtak: Sentralstyret tok diskusjonen til orientering, og ber administrasjonen i samarbeid med tillitsvalgte igangsette arbeidet med en kurspakke, og også kontakte Blindeforbundet med forespørsel om et samarbeid. Administrasjonen bes også vurdere mulighetene for en medlemsgruppe på Facebook.

Henning Knudsen

Referent.